ฟูจิสปีดเวย์
ลู่แข่งนานาชาติฟูจิ เป็นสนามแข่งรถ ตั้งอยู่เชิงภูเขาไฟฟูจิ ในเขตตำบลโอยามะ จังหวัดชิซูโอกะ ประเทศญี่ปุ่น เป็นของโตโยต้ามอเตอร์หลังจากซื้อมาจากมิตซูบิชิ ในปี พ.ศ. 2543 ปัจจุบันใช้เป็นสถานที่แข่งขันรถสูตรหนึ่งเจแปนกรังปรีซ์ NASCAR และโมโตจีพี หลังจากว่างเว้นการจัดแข่งขันรายการใหญ่นานถึง 29 ปี และได้รับการปรับปรุงเส้นทาง และผลักดันจากโตโยต้า แย่งชิงสถานะการเป็นเจ้าภาพจากสนามซูซูกะเซอร์กิตของฮอนด้ามอเตอร์
ทะเลสาบฟูจิทั้งห้า
ชื่อทะเลสาบฟูจิทั้งห้ามาจากทะเลสาบ 5 แห่งซึ่งเกิดขึ้นหลังการระเบิดของภูเขาไฟฟูจิ ประกอบด้วย ทะเลสาบคาวางูจิ ทะเลสาบโมโตซุ ทะเลสาบไซ ทะเลสาบโชจิ และทะเลสาบยามานากะ เมืองที่สำคัญในบริเวณนี้คือเมืองฟูจิโยชิดะ จุดที่น่าสนใจในบริเวณใกล้เคียงนี้คือป่าอาโอกิงาฮาระ